Kindu

Ang Kindu ay isang lungsod sa Demokratikong Republika ng Congo at ang kabisera ng lalawigan ng Maniema. Matatagpuan ito sa Ilog Lualaba sa taas ng mga 500 metro at nasa layong 400 kilometro kanluran ng Bukavu.

Nakaugnay ng daambakal ang Kindu sa mga pook-minahan ng Kalemie, Kamina at Kananga sa timog. Mayroon din itong paliparan na may 2,200 metrong patakbuhan at isa itong napakahalagang pantalan sa kahabaan ng sistemang Ilog Congo.

Bilang isang panlalawigang kabisera, tahanan ang Kindu ng mga panlalawigang asambleya at ministeryo.

Kasaysayan
Ang Kindu ay isang mahalagang sentro ng kalakalang garing, ginto at alipin noong ika-19 na dantaon. Mula mga 1860 nakabase rito ang mga mangangalakal na Arabo-Swahili at nagdala ng mga karabana sa katihan patungong Zanzibar.The Editors of Encyclopædia Britannica

Dumating si Henry Morton Stanley sa "kapansin-pansin na bayang" ito noong ika-5 ng Disyembre 1876. Inilarawan niya ito bilang "napakahaba" na may "malapad na kalye, tatlumpung talampakan ang lapad at dalawang milya ang haba," at "sa likod ng nayon ay mga taniman ng saging at palma."Stanley, H.M., 1899, Through the Dark Continent, London: G. Newnes, Vol. One , Vol. Two 

Noong 1961, sa panahon ng Krisis sa Congo, naganap ang kalupitang Kindu sa lungsod. Noong pamumuno ni Mobutu Sese Seko, ang Kindu ay dating kabisera ng sub-rehiyong Nord-Kivu ng rehiyong Kivu.

Heograpiya
Matatagpuan ang Kindu sa koordinatong 2°57′S, 25°55′E, sa taas na 1500 talampakan (450 metro) sa ibabaw ng lebel ng dagat.

Demograpiya
Tinatayang nasa pagitan ng 140,000 at 200,000 katao ang populasyon ng Kindu. Tulad ng nalalabing bahagi ng Congo, karamihan sa mamamayan ng lungsod ay sumusunod sa mga sektang Kristiyano. Mababa sa kalahati ng populasyon ay Katoliko. Bahagyang mababa pa sa 10% ng populasyon ay mga Anglikano at mayroon ding isang maliit na komunidad ng mga Muslim ang lungsod.

Ekonomiya
Ang pangunahing gawaing pang-ekonomiya sa lalawigan ay pagmimina. Minimina sa labas ng Kindu ang mga diyamante, tanso, ginto at kobalto.Maniemamining LTD, 2014  Mayroon din isang pamilihan at mga tindahan sa lungsod.

Transportasyon
Pinaglilingkuran ng Paliparan ng Kindu ang lungsod. Karamihan sa mga kalakal na dumadating sa Lindu ay mula sa Goma, Bukavu at Kinshasa sa pamamagitan ng himpapawid.

Pinaglilingkuran din ito ng Daambakal ng Congo na nag-uugnay ng lungsod sa Lubumbashi at iba pang mga lungsod.

Ang pantalan ng lungsod ay matatagpuan sa kanlurang pampang ng Ilog Lualaba.

Karaniwang nasa hindi maayos na kalagayan ang mga daanan sa lalawigan.

Edukasyon
May mga primera at sekundaryang institusyong pang-edukasyon ang lungsod. Matatagpuan dito ang Unibersidad ng Kindu.

Klima

Mga sanggunian

Mga kawing panlabas

 Repairs to railway

Kategorya:Mga pamayanan sa Demokratikong Republika ng Congo